Publication: Magyar Közlöny
Issue: MK-2009-146 (Year: 2009, Number: 146)
Era: 2004-2010
Section: E tekintetben továbbra is érvényes azonban az Alkotmánybíróság 17/1994. (III. 29.) AB határozatában foglalt azon
Paragraph Index: 1027

2. Az elsõ indítványozó az igazságügyért felelõs miniszternek „rendészeti miniszter státusában” való OIT-ban történõ közremûködését támadta, a második indítványozó valamennyi külsõ tag részvételét kifogásolta. Elsõként ezért az Alkotmánybíróság azt vizsgálta, hogy a Kormányt képviselõ miniszternek a grémiumban való tagsága sérti-e a hatalommegosztás és a bírói függetlenség alkotmányos elvét. 2.1. A hatalommegosztás elvének érvényesülése a demokratikus jogállamiság követelményének csupán az egyik eleme, amelynek „ideál-tipikus” formában történõ meg valósulása éppen azért nem létezhet, mert – az alkotmányos szervek együttmûködése nélkül – az a közhatalom mûködõképességét veszélyeztetné. A hatalommegosztás elvének elismerése mellett, az Alkotmány több rendelkezése is lehetõvé teszi a bírói hatalomba való „külsõ beavatkozást”. A bírák kinevezésére a köztársasági elnök jogosult, a Legfelsõbb Bíróság elnökét õ jelöli, elnökhelyettesét õ nevezi ki. A Parlament a köztársasági elnök javaslatára választja meg a Legfelsõbb Bíróság elnökét. Ezek a szabályok nem kizárólag a bírói hatalom legitimációjáról szólnak, hanem a hatalmi ágak és alkotmányos intézmények közötti egyensúlyteremtés olyan biztosítékai, amelyek a másik két klasszikus hatalmi ág viszonyában is fellelhetõk. Ugyanakkor a bíróság – bár mindenekelõtt fõ tevékenységével, az ítélkezéssel képez ellensúlyt valamennyi hatalmi tényezõvel szemben – ezekbõl a folyamatokból sem kirekesztett. A bírói testületek véleményét is kifejezõ jelöléssel, véleménynyilvánítással befolyásolja a személy-kiválasztást. 2.2. A Kormány és a bíróság közötti viszonyra vonatkozóan az Alkotmány nem tartalmaz a fentiekhez hasonló közvetlen rendelkezéseket; közvetett érintkezési pontok azonban kimutathatók. A Kormány feladatait mindenekelõtt az Alkotmány 35. §-a határozza meg. E szerint ellát – többek között – alkotmányés jogvédelmi feladatokat, felelõs a tör vények végrehajtásáért. Az ezekkel kapcsolatos hatásköreit miniszterei útján gyakorolja, akik a Kormánynak és az Alkotmány 39. § (2) bekezdése alapján az Országgyûlésnek is felelõsséggel, illetve beszámolási kötelezettséggel tartoznak. A jogállam mûködéséhez, az alkotmányos rend fenntartásához evidens módon hozzátartozik az alkotmányos szervek, intézmények – így a bíróságok – folyamatos mûködésének biztosítása, ami nem nélkülözheti a kormányzati tevékenységet. Ez többféle feladatot jelent. A Kormány esetében idetartozik mindenekelõtt – az Alkotmány 35. §

Source: https://magyarkozlony.hu/hivatalos-lapok/a45730e7c8927de48fd7cfa84e43c0ce78cb3ffe/dokumentumok/4fcf94acd35615d48d31bc7edd6e645defe8457e/letoltes